OzLabs/hebrew-wiki-articles huggingface dataset:
אלי וולף

אליהו (אלי) וולף (משתמש בשם העט א.ד. פייגלסון וא.ב. חרמש; נולד בח' בשבט תשל"א, 3 בפברואר 1971) הוא סופר חב"די ומשלוחי חב"ד בחולון.

==ביוגרפיה==
נולד בנחלת הר חב"ד לפייגה ולמני וולף, בנו של אפרים וולף ומנהל סניפי קה"ת והמרכז לענייני חינוך בארץ ישראל. למד בישיבת תומכי תמימים בישראל, בישיבת חב"ד מגדל העמק ובישיבת תומכי תמימים המרכזית במרכז חב"ד 770.

בצעירותו פרסם מאמרים בעיתונות החב"דית תחת שמות העט 'א. ד. פייגלסון' ו'א.ב. חרמש', וכן סייע בעריכה בהוצאות לאור. לאחר חתונתו, המשיך לפרסם טורים מזדמנים בעיתון כפר חב"ד וברשת האינטרנט.

בשנת תשנ"ג נישא עם דינה, בתו של שליח חב"ד בעפולה חיים שלום סגל.

לאחר חתונתו למד בכולל אברכים בביתר עילית. לאחר מספר שנים יצא לשליחות חב"ד במוסקבה, ועבד תחת רשת החינוך "אור אבנר". החל משנת ה'תשס"א מתגורר בכפר חב"ד. הוא חבר בהנהלת רשת החינוך 'אור אבנר' בישראל ומוסקבה.

בשנת תשע"ו הקים את ארגון "ילדי שלוחי הרבי" המסונף להנהלת "מרכז 302" שתחת מרכז לענייני חינוך, הנותן סייע למשפחות שלוחי חב"ד בישראל המתמודדים עם צרכים רפואיים ייחודיים של ילדיהם.

משנת תש"ף הוא מעלה מדי שבוע סרטון וידאו של רעיון לפרשת השבוע על פי הקבלה בתורתו של רבי לוי יצחק שניאורסון, לזכר אחיו הרב בנימין וולף , ששימש כשליח חב"ד ורב בהנובר שבגרמניה<ref></ref>.

בשנת תשפ"ד יצא לשליחות במסגרת מבצע תורה בחולון.

== משפחתו ==
אחיו הוא הסופר החב"די זושא וולף.
בנו מוישי נשוי עם נכדת הרב זלמן גופין, ובתו מושקא נשואה עם נכדו של נפתלי צבי גוטליב.

==ספריו==
* ר' מענדל, תולדות חייו ואמרותיו של המשפיע הרב מנחם מנדל פוטרפס, הוצאת אש"ל, תשנ"ז
* אחד היה אברהם, תולדות חייו של החסיד אברהם פריז, בהוצאת אש"ל, תשס"א
* אצל אבא, אסופת מאמרים שהתפרסמו במשך השנים בשבועון כפר חב"ד, הוצאת חז"ק, תשס"ז
* מבט מיוחד, התייחסויות של הרבי לילדים מיוחדים, תשע"ד, 74 עמ'
* מעט מן האור, רעיונות מעובדים משיחות הרבי מלובביץ' לפרשיות השבוע, 2 כרכים, תשע"ו-תשפ"ד
* מעט מן האור, רעיונות מעובדים משיחות הרבי על החגים והמועדים, אלול תשע"ז.
* קליאמקע, אסופת מאמרים, זכרונות וגעגועים, כסלו תשע"ז, 269 עמ'
* טיפה מן הים, רעיונות קצרים ומעובדים על פרשיות השבוע מתוך תורתו של רבי לוי יצחק שניאורסון, טבת תש"פ, בהוצאת קה"ת, חלק ראשון
* ניצוצי לוי יצחק, רעיונות קצרים ומעובדים על פרשיות השבוע ומועדי ישראל מתוך תורתו של רבי לוי יצחק שניאורסון, בהוצאת קה"ת, חלק שני
*ללא מורא, 2 כרכים, בהוצאת קה"ת, 2017

===עריכה===
* אוצר רשימות – בהוצאת תורת חב"ד לבני הישיבות, תשס"ח
*סדרת תולדות לוי יצחק על רבי לוי יצחק שניאורסון ומשפחתו, בהוצאת קה"ת 3 כרכים

==עץ משפחתו==
זושא, פורים ה'תשפ"ד]]

==קישורים חיצוניים==
* 
* מאמריו באתר "שטורעם.נט" (מאתר ארכיון האינטרנט):
** [https://web.archive.org/web/20210102104849/http://shturem.net/index.php?section=blog_new&blogauthor_id=10001 מאמרי הרב אלי וולף], במדור "דברי סופרים"
** [https://web.archive.org/web/20201030021507/http://shturem.net/index.php?section=cols&cat_id=38 מאמרי א.ב. חרמש], במדור "טורים ודעות"

==הערות שוליים==

קטגוריה:קריית מלאכי: אישים
קטגוריה:סופרים חרדים ישראלים
קטגוריה:סופרים כותבי עברית
קטגוריה:כפר חב"ד: אישים
קטגוריה:סגל שבועון כפר חב"ד
קטגוריה:בוגרי רשת ישיבות תומכי תמימים
קטגוריה:חסידי חב"ד
קטגוריה:ישראלים שנולדו ב-1971
יחסי מין בעמידה

איור המתאר גבר ואישה מבצעים סקס בעמידה
יחסי מין בעמידה היא תנוחה מינית במהלכה הגבר חודר אל איבר מינה של האישה תוך כדי שהוא עומד, כשלרוב היא תלויה עליו, יושבת על משטח גבוה, או צמודה אל הקיר<ref></ref><ref></ref><ref></ref>. ביפן היא מכונה בתור תנוחת "Ekiben", על שמה של קופסת אוכל הנמכרת בתחנות רכבת ביפן<ref></ref><ref></ref><ref></ref>.

תנוחה זו מאפשרת קשר עין בין בני הזוג, וחדירה עמוקה<ref></ref>. עם זאת, מספר מחקרים מצביעים על כך שיחסי מין בעמידה עלול לגרום ללחץ דם גבוה ואף לשבץ מוחי<ref></ref><ref></ref>.

== ראו גם ==
* דוגי סטייל
* 69 (תנוחה)
* תנוחת כפיות

==קישורים חיצוניים==

== הערות שוליים ==

קטגוריה:תנוחות מין
דער יידישער ארבייטער (וילנה)

דער ייִדישער אַרבײטער (בתרגום חופשי לעברית: הפועל היהודי) היה עיתון יומי ביידיש שהופיע לראשונה בווילנה בדצמבר 1896 בעריכתו של ולדימיר קוסובסקי.<ref></ref>

העיתון פנה אל בני מעמד הפועלים דוברי היידיש ברוסיה ובליטא ופולין שהיו שייכות באותה תקופה לאימפריה הרוסית.

החל ממרץ 1899 העיתון הפך לבטאון ארגון הבונד.

עם כניסתו של ג'ון מיל<ref></ref> לתפקיד העורך בשנת 1899, העיתון התחיל לפרסם מאמרים בנושאים הקשורים ל"בעיה הלאומית" במרכז ובמזרח אירופה. בעיתון פורסמו דעות שונות בנושא הציונות, הסוציאליזם, תרבות הפרולטריון היהודי דובר היידיש, הזכויות הלאומיות של העם היהודי ועוד.

מאמרו של חיים ז'יטלובסקי שכותרתו "ציונות וסוציאליזם" שהופיעה בגיליון השישי של העיתון, במרץ 1899 הניח את היסודות לתוכנית מפלגת הבונד בנושא אוטונומיה לאומית ותרבותית.<ref></ref>

באותה מהדורה, ג'ון מיל הגדיר לראשונה את יהדות רוסיה הצארית כאומה שראויה לזכויות פוליטיות, כלכליות ולאומיות שוות.

העיתון המשיך לפרסם באופן קבוע דיונים בנושא הבעיה הלאומית ולדווח על תוצאות הדיונים בכינוסים השונים של הבונד.<ref></ref>

בשנותיו האחרונות כתב העת התמקד בשאלות תאורטיות ובבעיות של הלאומים השונים ברוסיה, במזרח אירופה ובמרכזה בתקופה שבין שתי מלחמות העולם.
== ראו גם ==

* הבונד

==הערות שוליים==

קטגוריה:עיתונים ביידיש
קטגוריה:האימפריה הרוסית: עיתונים
צבא התצפית

צבא תצפית הוא גוף צבאי שמטרתו לפקח על אזור נתון<ref></ref> או גוף אויב לקראת פעולות איבה אפשריות בין הצדדים.

כמה מצבאות התצפית הבולטים יותר כוללים:
* ארמיית תצפית המילואים השלישית, ארמייה רוסית שהוטל עליה לפקח על הגבול האוסטרי בשנת 1811 לפני הפלישה הצרפתית לרוסיה
* צבא התצפית בפורט ג'סופ, לואיזיאנה, ארצות הברית, אשר עקב אחר המעבר של טקסס משליטה ספרדית למקסיקנית, ולעצמאות בסופו של דבר
* צבא התצפית של הנובר שפיקח על הגבול לפני הפלישה הצרפתית להנובר ב-1757

== הערות שוליים ==

קטגוריה:טקטיקה צבאית
קטגוריה:חיל רגלים
נסיכות הונגריה העליונה

נסיכות הונגריה העליונה<ref>[https://books.google.com/books?id=fJXyAAAAMAAJ&q=%22principality+of+Upper+Hungary%22 Hadtörténelmi közlemények, Volume 118, Issues 3-4], Hadtörténeti Intézet és Múzeum, 2005, p. 409</ref> (בהונגרית: Felső-Magyarországi Fejedelemség; בטורקית עות'מאנית: او رتا ماجار, באותיות לטיניות: Orta Macâr, הונגריה התיכונה) הייתה מדינת וסאלים עות'מאנית קצרת מועד שנשלטה על ידי אימרה תקיי.

== רקע ==
לאחר שנחתם הסכם השלום של ואשוואר ב-1664 הייתה הנאמנות שחשו ההונגרים כלפי השושלת ההבסבורגית בדעיכה. האצולה ההונגרית לא הייתה מרוצה מסירובו של הקיסר לאופולד הראשון לנצל את הניצחון בקרב סנט גוטהארד כדי לשחרר יותר מאדמות הונגריה מהעות'מאנים, והממשל הקיסרי של הונגריה שלאחר מכן נתפס כפועל נגד האינטרסים של האצולה ההונגרית. בשנת 1671 סוכל מרד בהצלחה. עם זאת, שנה לאחר מכן הוביל מיהאי טלקי מרד מוצלח יותר. בשנת 1673 מינה הקיסר את יוהאן קספר פון אמפרינגן, המאסטר הטבטוני כמושל של הונגריה המלכותית, מה שגרם לתקיפה קשה נגד אצילים ופרוטסטנטים לא נאמנים, שהגביר עוד יותר את הטינה של האצולה ההונגרית נגד ההבסבורגים. בשנת 1680 הפך אימרה תקיי לדמות המובילה של המרד, שזכה לתמיכת ההאימפריה העות'מאנית ונסיכות טרנסילבניה.<ref name="TrencsényiZászkaliczky2010"></ref><ref name="Keul2009"></ref>

== הקמה והיסטוריה מאוחרת יותר ==
הנסיכות הוקמה ב-19 בנובמבר 1682.<ref>J. János Varga, A fogyó félhold árnyékában, Gondolat, Budapest, 1986, p. 31</ref> המדינה הסכימה לשלם 20,000 מטבעות זהב לעות'מאנים מדי שנה.<ref></ref> בשנת 1685 הובס תקיי ב-Eperjes (Prešov של ימינו) והטורקים כלאו אותו בשל המשא ומתן הקודם שלו עם לאופולד ולכן ממלכתו חדלה להתקיים.

== הערות שוליים ==

קטגוריה:הונגריה: היסטוריה
הפיגוע בשכונת בקעה

אנדרטה לזכר נרצחי הפיגוע ברחוב אפרים פינת רחוב גדעון.
הפיגוע בשכונת בקעה היה פיגוע דקירה שבוצע ב-21 באוקטובר 1990, ב' בחשוון ה'תשנ"א בשכונת בקעה בו נרצחו 3 יהודים (החיילת [https://www.izkor.gov.il/איריס%20אזולאי/en_e9c828901b7ff39e3486636daf1adf84 איריס אזולאי], האמן אלי אלטרץ ולוחם בימ"מ צ'רלי שלוש).

== הפיגוע ==
המחבל, עאמר סעיד סאלח אבו סירחאן מהכפר עובידייה (נפת בית לחם מזרחית לבית לחם), הגיע ב-5:30 בבוקר לשכונת בקעה כשהוא מצויד בסכין<ref name=":0"></ref> כשאת מסע הרצח החל בסביבות 6:45 ברחוב יאיר 2 שם נתקל בחיילת איריס אזולאי, שהייתה בדרכה לתחנת האוטובוס. אבו סירחן קרא 'אללה אכבר' התנפל עליה ורצח אותה בדקירות. 

משם המחבל המשיך דרומה, ופצע פציעה שטחית את ראשו של עמיקם קובנר בן ה-13 (נכדו של הסופר אבא קובנר).<ref name=":0" /> לאחר זמן קצר נתקל המחבל באמן אלי אלטרץ שיצא מביתו ברחוב אפרים 4 עם עציצים בידיו, והיה בדרכו למשתלה שהקים מספר שנים קודם סמוך לביתו. המחבל צעק 'אללה אכבר' ודקר אותו מספר דקירות למוות תוך שאלטרץ מנסה להימלט לכיוון הבניינים הסמוכים תוך שהוא קורא לעזרה.<ref name=":0" />

השוטר צ'רלי שלוש (צוער ביחידה המיוחדת למלחמה בטרור) שמע את הצעקות ורץ מביתו שברחוב שמשון, כשהוא חמוש באקדח, לרחוב גדעון הסמוך. בצומת הרחובות גדעון ואפרים, הבחין שלוש במחבל הערבי מולו כשהסכין שלופה בידו. שלוש צעק לעברו להוריד את הסכין אך המחבל החל להתקרב לעברו. בשלב זה ירה שלוש שתי יריות באוויר אך המחבל המשיך לרוץ לעברו. שלוש ירה ברגלו הימנית של המחבל אך לאחר שלא עצר ירה שוב ברגלו השמאלית, מעל הברך. המחבל, שלא עצר, הגיע לשלוש והשניים החלו להאבק כשתוך כדי מאבק נפלו ארצה ואקדחו של שלוש נשמט מידיו. בשלב זה דקר אותו המחבל בלבו וגרם למותו המיידי.<ref name=":0" /> מייד לאחר הרצח השתלטו מספר אזרחים וחייל בחופשה שהיו במקום על המחבל.

== לאחר הפיגוע ==
במקום הפיגוע בצומת הרחובות גדעון ואפרים הוקמה אנדרטה וגן קטן לזכר 3 הנרצחים. אנדרטה נוספת הוקמה במקום הירצחה של החיילת איריס אזולאי ברחוב יאיר 2.

פעולותיו של השוטר שלוש, שלא חיסל את המחבל בעל ה"אמצעי וכוונה", אלא ירה תחילה באוויר ולעבר רגליו, העלו, באותם ימים של האינתיפאדה הראשונה, את השאלה מתי נכון וראוי להשתמש בנשק מול מחבלים. המקרה של שלוש נלמד כדוגמה בכל התנהלות של נוהל מעצר חשוד כאשר יש סכנה ממשית, כמו שעמדה בפני שלוש, ברור שיש לבצע ירי לפלג גוף עליון של המחבל בכדי לנטרלו, וזאת כאשר יש ברשותו אמצעי קר או חם וכוונה לפגוע. שלוש קיבל את עיטור האומץ של משטרת ישראל.

הג'יהאד האסלאמי וכוח 17 לקחו אחריות על הפיגוע.

בחקירתו, הודה המחבל כי ביצע את הפיגוע כנקמה על מהומות הר הבית ב-1990. המחבל, עאמר אבו סרחאן, שוחרר ב-2011, לאחר 21 שנה, במסגרת עסקת שליט.

== הערות שוליים ==

בקעה
קטגוריה:1990 בישראל
קטגוריה:בקעה
בקעה
בקעה
בקעה
יאן ואלטייה דה-רו

בני עם יאן ואלטייה דה-רו

יאן ואלטייה דה-רו (בהולנדית: Jan de Roo; דצמבר 1903 – 27 בדצמבר 1988; Aaltje de Roo; 4 בנובמבר 1921 – 11 באוגוסט 1982) היו זוג הולנדים נוצרים חסידי אומות העולם שהסתירו בביתם בתקופת השואה תינוק יהודי והצילו אותו.

== פעילות בתקופת השואה להצלת יהודים ==
יאן ואלטייה (אלי) היו זוג הולנדים שחיו בחווה בצפון הולנד במחוז פריסלנד בכפר בלייה (Blija). לזוג לא היו ילדים. בתקופת מלחמת העולם השנייה, הזוג היה בקשר עם המחתרת ההולנדית, והסכים להחביא בביתם ילדה יהודיה. הם הסכימו להסתיר באופן זמני תינוק יהודי עד אשר יימצא לו מקום מסתור קבוע, אך כעבור מספר ימים נקשרו אליו והודיעו למחתרת שאין צורך למצוא לתינוק מקום מחבוא אחר. התינוק, בני סמואל בנדיקטוס, היה בנו של סמואל (סם) בנדיקטוס<ref></ref>, שנעצר על ידי הנאצים באמסטרדם בפברואר 1941, נשלח לבוכנוולד, ובהמשך למאוטהאוזן - משם לא שב. אלמנתו לואיזה (לאה), שהייתה אז בהריון ילדה באוגוסט 1941 את בנה וקראה לו על שם אביו. כשגברה הסכנה, הצליחה לואיזה למצוא עבור בנה התינוק מקום מסתור בעזרת ידידה ההולנדי וחבר המחתרת וילם לודייזן, שסידר גם לאם לואיזה מקום מסתור אחר, לאחר שנאלצה להיפרד מהתינוק.

יאן ואלי טיפלו במסירות בתינוק, שהובא אליהם על ידי המחתרת בזהות בדויה בשם קרל ורסטיג מרוטרדם, על אף שידעו שהתינוק יהודי. הם נהגו לספר לאנשי הכפר שקרל הוא פליט מרוטרדם ודאגו להוסיפו לאלבום המשפחתי כבנם. אלי נהגה לסרוג לבני התינוק בגדים. מדי פעם, למרות הסכנה שבדבר, הצליחו להעביר לאמו לואיזה תמונות ומכתבים ולבשר לה ששלומו טוב בעזרת המחתרת. בני חונך חינוך נוצרי ודיבר רק את השפה המקומית הפריזית מערבית.<ref name=":1">תיק מס' M.31.2/13979, המחלקה לחסידי אומות העולם, יד ושם</ref>

== לאחר המלחמה ==
בסיום המלחמה, לואיזה (אמו הביולוגית של בני), שהסתתרה בניימכן, ביקשה להתאחד עם בנה, שהיה כמעט בן 4 שנים. היא לקחה את בני לדירתה בניימכן, אך לנוכח קשיי ההסתגלות היא החזירה אותו לשנה נוספת לבני הזוג דה-רו ונהגה להגיע לבקר אותו בחופשות. בני גדל בהולנד והתגייס לצבא ההולנדי. ב-1961 עלה לישראל לבדו ואמו לואיזה עלתה ב-1978. במשך כל השנים שמר על קשר חם עם יאן ואלי דה-רו וקרובי משפחתם.<ref name=":1" />

== הכרה והנצחה ==
תעודת הכבוד שהוענקה ב-3 במאי 2023 ליאן ואלטייה דה-רו
בעקבות עדותו של בני ביד ושם, החליטה הוועדה הציבורית לציון חסידי אומות העולם להכיר ביאן ואלטייה דה-רו כחסידי אומות העולם ב-7 בספטמבר 2020. שמם נחקק בקיר הכבוד בגן חסידי אומות העולם ביד ושם, ירושלים. טקס הענקת התעודה התקיים ב-3 במאי 2023 בהולנד בנוכחות משפחת הניצול.<ref></ref>.

== קישורים חיצוניים ==
* 

== הערות שוליים ==

קטגוריה:הולנדים חסידי אומות העולם
עיר מקלט (סרט, 2013)

עיר מקלט הוא סרט קולנוע ישראלי שיצא לאקרנים בשנת 2013 בכתיבתו ובבימויו של עמיקם קובנר, עם נבו קמחי, לנה אטינגר, אושרי כהן ורותם זיסמן כהן בתפקידים הראשיים.

הצילומים החלו ב-2011 ובתחילה אמור היה הסרט להיקרא בשם "הפסקת אש".

העלילה היא על מערכת יחסים מורכבת בין זוג חילוני לזוג דתי החולקים דירה אחת, במהלך מלחמת לבנון השנייה בתל אביב שהפכה עיר מקלט לרבים שהגיעו מהצפון המופגז. דרך הקונפליקטים ומערכות היחסים הנרקמות בין הדמויות, משתקפים המתחים והפערים שקיימים בחברה הישראלית: דתיים – חילונים, ימנים – שמאלנים.

הסרט היה מועמד לפרס ג'ורג' הקדוש בפסטיבל הסרטים הבין-לאומי במוסקבה (2014).
==תקציר העלילה==
בועז (נבו קמחי) וילי (לנה אטינגר) הם זוג נשוי הגר בתל אביב. הם מתפרנסים מחנות למכירת ציפורים ומספרת כלבים. אין להם ילדים, ולאחר מספר ניסיונות נכנסה ילי להריון, אך החליטה לעבור הפלה בשבוע 24 לאחר שנתגלה מום לב מסובך בעובר. עובדה זאת משפיעה על הזוגיות שלהם.

הימים הם ימי מלחמת לבנון השנייה וילי מחליטה להזמין זוג מהצפון המופגז. מגיע אליהם זוג צעיר – מוטי (אושרי כהן) וקרן (רותם זיסמן כהן). קרן נמצאת בהיריון מתקדם, דבר שמעכיר את מצב רוחם של בועז וילי.

בארוחה מבקש מוטי כלים חד פעמיים בגלל הכשרות. הוא מתחיל להתווכח עם בועז על המלחמה. לבועז יש דעות ליברליות שמאלניות והוא מדבר על הפסקת המלחמה וחתירה לשלום בעוד שמוטי דוגל בדעות ימניות שצריך להחריף את המלחמה כי אין עם מי לדבר.

מוטי מצטרף לילי בריצות והם מתחילים להתקרב. הוא צעיר יותר מבועז וזה מסתכל על שניהם בזעם. בעזרת ידידו אמנון (אייל רוזלס) הוא מוצא למוטי עבודה כנהג הסעות במשרד הביטחון. כל זאת כדי להרחיק אותו מילי.

לבסוף קרן יולדת בן ובועז וילי מסתכלים על הזוג הצעיר והתינוק בקנאה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|נבו קמחי
|בועז
|
|-
|לנה אטינגר
|ילי
|
|-
|אושרי כהן
|מוטי
|
|-
|רותם זיסמן כהן
|קרן
|
|-
|אייל רוזלס
|יוני
|ידיד של בועז
|-
|יוסף קליינר
|אמנון
|שכן
|-

|}

==קישורים חיצוניים==

*[https://www.youtube.com/watch?v=qlUPxa-FvFk&t=5s קדימון לעיר מקלט], באתר יוטיוב
*[https://cinemaofisrael.co.il/עיר-מקלט/ עיר מקלט], בספר הקולנוע הישראלי
*[https://www.ishim.co.il/m.php?s=עיר+מקלט עיר מקלט], באתר אישים
*[https://www.habama.co.il/Pages/Event.aspx?Subj=4&Area=1&EventID=30193 הפסקת אש], באתר "הבמה"
* 

קטגוריה:סרטי 2013
קטגוריה:סרטים ישראליים
קטגוריה:סרטים בעברית
קטגוריה:סרטי יונייטד קינג
קטגוריה:סרטים ישראליים משנת 2013
הנשיקות שלי

"הנשיקות עליי" הוא סינגל שהוקלט על ידי הזמר הישראלי עומר אדם. הוא יצא לאור ב-12 באוקטובר 2020, על ידי חברת התקליטים NMC, כסינגל שלא מתוך אלבום אולפן. נכתב על ידי אדם, לצד יונתן קלימי ותמר יהלומי, שגם הפיקו אותו.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-4.2 מיליון השמעות.

== וידאו קליפ ==
הווידאו קליפ הרשמי של השיר פורסם ב-12 באוקטובר, יום צאת השיר. זהו סרטון מילים אנימטורי שהופק על ידי AVOXVISION.

נכון לאפריל 2023 עומד מונה הצפיות של הקליפ על למעלה מ-13 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|12 באוקטובר 2020
|הזרמת מוזיקה • הורדה דיגיטלית
|NMC
|style="text-align:center;"|
|}

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי עומר אדם
קטגוריה:שירים שנכתבו על ידי עומר אדם
קטגוריה:שירים בעברית
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי תמר יהלומי
קטגוריה:שירים על נשיקות
קטגוריה:סינגלים בהוצאת NMC יונייטד אנטרטיינמנט
ציפור בלי שמיים

"ציפור בלי שמיים" (מוכר גם בשם "כל הלילות") הוא שיר של הזמרת הישראלית אופק נחמן, שפורסם כסינגל ב־20 בפברואר 2023. עידן רייכל ואבי אוחיון כתבו והלחינו אותו.

== רקע וכתיבה ==
עידן רייכל כתב על בחירתו בנחמן לבצע את השיר: 
נחמן אמרה שהשיר נתון לפרשנות, ושהוא . עוד אמרה: .

== משתתפים ==
* אופק נחמן — זמרה
* עידן רייכל — בס, כלי הקשה, ביטים, קלידים, תכנותים, קולות
* מתן דרור — ביטים, קלידים, תכנותים
* ג'וקה פריניאן – כלי הקשה נוספים
* עידן שניאור — גיטרות
* מור אוזן – גיטרה נוספת

=== הפקה ===
* הפקה מוזיקלית ועיבוד – מתן דרור ועידן רייכל
* מיקס – מתן דרור
* מאסטרינג – ארן לביא

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי עידן רייכל
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי עידן רייכל
קטגוריה:שירים על בעלי כנף
קטגוריה:שירים על לילות
אנדרו אלן

אנדרו אלן (באנגלית: Andrew M. Allen; נולד ב-4 באוגוסט 1955, ריצ'בורו, פנסילבניה) הוא טייס קרב ואסטרונאוט לשעבר בתוכנית מעבורות החלל של נאס"א.

==ביוגרפיה==
אנדרו אלן נולד בעיירה ריצ'בורו שבפנסילבניה. לאחר סיום לימודי בית ספר הוא למד באוניברסיטת וילאנובה אותה סיים בשנת 1977 עם תואר בהנדסת מכונות. לאחר הלימודים אלן סיים קורס טיס במסגרת חיל הנחתים של ארצות הברית והוצב בשנת 1980 בבסיס החיל כטייס "מקדונל דאגלס F-4 פנטום" עד לשנת 1983 ואז עבר ל-"מקדונל דאגלס F/A-18 הורנט" ושירת עד לשנת 1986. בשנת 1987 הוא קיבל הסמכה לטייס ניסוי. בסך הכול הוא ביצע כ-6000 שעות טיסה ב-30 מטוסים שונים.
==שירות בתחום החלל==
בשנת 1987 אלן נבחר ליחידת האסטרונאוטים של נאס"א. הוא היה חבר בצוות קרקע של מספר משימות והיה חלק של צוות טכני במרכז החלל ג'ונסון. בשנת 1992 הוא השתתף במשימת STS-46 כטייס של מעבורת החלל אטלנטיס (לורן שרייבר היה מפקד צוות). המשימות העיקריות של הטיסה היו פעילויות שקשורות עם חללית European Retrievable Carrier (EURECA) שפותחה על ידי סוכנות החלל האירופית וחללית Tethered Satellite System (TSS-1) שפותחה על ידי סוכנות החלל האיטלקית. בשנת 1994 הוא השתתף במשימת STS-62 כטייס של מעבורת החלל קולומביה (ג'ון קספר היה מפקד צוות). המשימה נשאה עימה את מערכת לחקר חוסר כבידה USMP-02 ובנוסף לכך בוצעו ניסויים בתחום ביולוגיה. במשימת STS-75 בקיץ 1996 הוא היה מפקד צוות מעבורת החלל קולומביה. המטרה העיקרית הייתה להציב במסלול לוויין Tethered ולבצע ניסויים בתחומים שונים.

==לאחר פרישה מנאס"א==
לאחר פרישה מנאס"א בשנת 1997 אלן השתלב בתעשייה פרטית. בשנת 2004 הוא סיים לימודי תואר שני באוניברסיטת פלורידה.

==קישורים חיצוניים==

* 
* [http://www.spacefacts.de/bios/astronauts/english/allen_andrew.htm קורות חיים]

קטגוריה:אסטרונאוטים אמריקאים
קטגוריה:טייסי חיל הנחתים של ארצות הברית
קטגוריה:טייסי ניסוי אמריקאים
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:אמריקאים מעוטרי אות לגיון ההצטיינות
קטגוריה:בוגרי אוניברסיטת וילאנובה
קטגוריה:אמריקאים שנולדו ב-1955
קורפוס התקיפה החמישי (סוריה)

קורפוס התקיפה החמישי הוא קורפוס של הצבא הסורי אשר הוקם בנובמבר 2016 בסיוע נרחב ומימון של הצבא הרוסי על בסיס יחידות מתנדבים ומיליציות מקומיות.

==היסטוריה==
בניסיון להגדיל את ההשפעה הישירה של הכוחות הרוסים על הצבא הסורי, היועצים הרוסים בשטח הקימו באוקטובר 2015 את הקורפוס הרביעי ככוח תקיפה דינמי המושתת על שיטות לחימה רוסיות ועל בסיס מתנדבים ומיליציות סוריות התומכות בשלטון. בפועל הקורפוס הרביעי לא עמד בציפיות ונותר עם כוחות מצומצמים בעיקר כמסגרת הגנתית שיחידותיה מוצבים כחיילות מצב בבסיסים ואתרים אסטרטגיים. כשנה לאחר מכן הקימו הרוסים את קורפוס התקיפה החמישי עם מעורבות רוסית גדולה בהרבה, כולל מימון מלא של רוסיה ושילוב קצינים רוסים בשורות הקורפוס, מפקדו הראשון אף היה לוטננט-גנרל ולרי אספוב שנהרג מאש מרגמות בספטמבר 2017 מעט לאחר שקיבל את הפיקוד על הקורפוס החדש.

עם היווסדו של הקורפוס בנובמבר 2016, המטרה הייתה לגייס לשורותיו בעיקר עובדי מדינה (הפטורים משירות צבאי) ואחרים שיתגייסו מרצון עם המשכורות הגבוהות יחסית, במימון רוסי, שהובטחו לחיילי הקורפוס. בפועל שורות הקורפוס מולאו בעיקר על ידי לוחמי מיליציות ובעיקר מאזור דרום סוריה בהן בריגדות בעת', חטיבת אל-קודס, ציידי דע"ש, בזי המדבר, רגימנט כוחות הצי המיוחדים, ואחרים.

==מבנה ויעוד==
בשונה מקורפוסים אחרים בצבא הסורי, הקורפוס החמישי אינו מתחלק לדיוויזיות, אלא מפקד על שבע חטיבות וכן מספר המשרתים בו בפועל נמוך מהנהוג עם כ-15,000 חיילים נכון ל-2019 (כשליש מכוח האדם בקורפוסים אחרים).
* חטיבה 1 - באזור מזרח מחוז חומס.
* חטיבה 2 - באזור צפון מערב מחוז חמה בערים הנוצריות נחרבה וסוקלביה.
* חטיבה 3 - באזורי דרום סוריה.
* חטיבה 4 - מורכבת כמעט לחלוטין מכוחות חטיבת הבעת'.
* חטיבה 5 - באזור מחוז אידליב.
* חטיבה 6 - סביב אידליב וחמה
* חטיבה 7 - סביב העיר דיר א-זור.
* חטיבה 8 "חטיבת אריות המלחמה" - הוקמה ב-2019 על בסיס מורדים לשעבר, מפקדתה בבצרה א-שאם, מזרח מחוז דרעא.

==קישורים חיצוניים==
* גרגורי ווטרס, [https://www.mei.edu/publications/lion-and-eagle-syrian-arab-armys-destruction-and-rebirth The Lion and The Eagle: The Syrian Arab Army’s Destruction and Rebirth], 18 ביולי 2019, 'MEI'.
* [https://omranstudies.org/publications/books/the-syrian-military-establishment-in-2019-sectarianism,-militias-and-foreign-investment.html The Syrian Military Establishment in 2019: Sectarianism, Militias and Foreign Investment], עמ' 95–101, 1 ביולי 2019, מרכז עומרן למחקרים אסטרטגים.
* [https://ridl.io/russian-operation-goes-offshore-in-syria/ Russian operation goes offshore in Syria], 17 באוגוסט 2020, 'Ridl.io'.

==הערות שוליים==

קטגוריה:יחידות צבא סוריות
קטגוריה:מלחמת האזרחים בסוריה
קטגוריה:גייסות
ז'ול דופרה

ז'ול לואי דופרה (בצרפתית: Jules Louis Dupré; 5 באפריל 1811 – 6 באוקטובר 1889) היה צייר צרפתי, מהאישים הראשיים של אסכולת ציירי הנוף של ברביזון. אם תאודור רוסו מייצג את ההיבט האפי של ציור שירת הטבע, דופרה הוא המייצג החזותי של ההיבטים הטרגיים והדרמטיים שלו.<ref>Environs de Plymouth - Rehs Galleries' biography on Jules Dupré and an image of his early painting Environs de Plymouth.</ref>

== ביוגרפיה ==
דופרה נולד בנאנט. הוא הציג לראשונה בסלון בשנת 1831, ושלוש שנים לאחר מכן זכה במדליה. באותה שנה הגיע לאנגליה שם התרשם מהגאונות של ציורי ג'ון קונסטבל. מכאן ואילך הוא למד כיצד לבטא תנועה בטבע. הוא התרשם מהמחוזות סביב סאות'המפטון ופלימות', על מרחבי המים, השמים והאדמה הרחבים והרצופים שלהם. אלה נתנו לו הזדמנויות טובות לחקור את התנועה הסוערת של ענני סערה ואת תנועת העלווה המונעת על ידי הרוח.<ref>Chisholm, Hugh, ed. (1911). Encyclopædia Britannica (11th ed.). Cambridge University Press.</ref>

הוא מונה לקצין של לגיון הכבוד הצרפתי ב-1848.

הוא הראה העדפה לשימוש באפקטים דרמטיים של שקיעה, שמים וים סוערים כנושאי ציוריו. בשלב מאוחר בחייו שינה את סגנונו, והגיע לפשטות רבה יותר בהרמוניות הצבע שלו. בין העבודות העיקריות שלו ניתן למנות את הבוקר והערב בלובר, ואת חציית הגשר המוקדם באוסף וואלאס.<ref>Works by or about Jules Dupré in libraries (WorldCat catalog)</ref>.

בתו תרז-מארת-פרנסואה הפכה גם היא הפכה לציירת.

== גלריה ==
<gallery mode="packed" heights="200">
File:Landscape with Cattle at Limousin MET DT3114.jpg|נוף עם עדר בקר
File:Jules Dupre - The Windmill - NG 1041 - National Galleries of Scotland.jpg|טחנת רוח
File:Jules Dupré - Evening on the French Coast near Dieppe - 1921.221.1 - Reading Public Museum.jpg|ערב בחוף הצרפתי
File:Jules Dupré - Landscape with water buffalo and goats.JPG|בקר במרעה
</gallery>

== קישורים חיצוניים ==

* 

== הערות שוליים ==

קטגוריה:ציירים צרפתים
קטגוריה:ילידי 1811
קטגוריה:נפטרים ב-1889
Voice Mate

Voice Mate (נקרא בעבר Quick Voice ו-Q Voice) היא עוזרת וירטואלית שזמינה כאפליקציה מובנית עבור טלפונים חכמים שונים של LG. האפליקציה משתמשת בממשק משתמש בשפה טבעית כדי לענות על שאלות, להציע המלצות ולבצע פעולות על ידי העברת בקשות לשירותי אינטרנט שונים. Voice Mate מבוססת על העוזרת האישית של Maluuba.

חלק מהיכולות של Voice Mate כוללות קביעת פגישות, פתיחת אפליקציות, הגדרת אזעקות, עדכון אתרי רשתות חברתיות כמו פייסבוק או טוויטר וניווט. Voice Mate מציע גם ריבוי משימות יעיל.

== ראו גם ==
* אמזון אלקסה
* קורטנה
* Google Assistant
* סירי
* מייקרופט

==קישורים חיצוניים==
* 

קטגוריה:עוזרים וירטואליים
קטגוריה:האינטרנט של הדברים
פיגוע מכונית התופת ליד שוק מחנה יהודה

פיגוע מכונית התופת ליד שוק מחנה יהודה התרחש ביום חמישי, 2 בנובמבר 2000, ד' בחשוון ה'תשס"א, כחודש לאחר תחילת האינתיפאדה השנייה, על ידי מחבלים פלסטינים שפוצצו מכונית תופת ליד שוק מחנה יהודה בירושלים. בפיצוץ נרצחו שני ישראלים, ועשרה נפצעו, רובם במצב קל.

===הפיגוע===
בשעה שלוש אחר הצהרים (יום ה') התפוצצה מכונית תופת, מאזדה 323 גנובה, ברחוב שומרון שבשכונת אוהל משה שבנחלאות ליד שוק מחנה יהודה, ליד הצומת עם רחוב אגריפס. בפיצוץ נרצחו שני יהודים ועשרה נפצעו, רובם במצב קל. הנרצחים הם איילת השחר לוי, בתו של השר לשעבר יצחק לוי, בת 27,<ref></ref> ועו"ד חנן לוי, תושב ירושלים בן 33.<ref></ref> פקח של עיריית ירושלים רשם דו"ח למכונית התופת דקות ספורות לפני הפיצוץ, אולם לא הבחין בדבר חשוד.
ארגון הג'יהאד האיסלמי נטל אחריות על הפיגוע. ההודעה פורסמה בטלוויזיה של החזבאללה.

===לאחר הפיגוע===
החזבאללה והג'יהאד קבעו, בפגישה שהתקיימה בשבוע שעבר בדמשק, לשתף פעולה בביצוע פיגועים נגד מטרות ישראליות. במשרדי הג'יהאד בעזה סירבו להתייחס לאירוע ומלשכתו של עבדאללה א-שאמי, ראשי הג'האד ביהודה ושומרון, סירבו לאשר או להכחיש את הידיעה.

נשיא הרשות הפלסטינית, יאסר ערפאת, אמר כי הרשות הפלסטינית מתנגדת לחלוטין לפיגוע מכונית התופת.

==קישורים חיצוניים==

* 
* 

== הערות שוליים ==

ליד שוק מחנה יהודה
ליד שוק מחנה יהודה
ליד שוק מחנה יהודה
ליד שוק מחנה יהודה
קטגוריה:נחלאות
קטגוריה:שוק מחנה יהודה: פיגועים
קטגוריה:הג'יהאד האסלאמי הפלסטיני: פיגועים
אגוארדיינטה

אגורדיינטה (בפורטוגזית: Aguardente, בספרדית Aguardiente) הוא סוג של אלכוהול מזוקק המכיל בין 29% ל-60% כוהל בנפח. מונח זה יכול להתייחס למשקאות חריפים העשויים מחומרי גלם שונים. מקורו בדרך כלל בחצי האי האיברי (פורטוגל וספרד) ובאמריקה האיברית (מדינות דוברות ספרדית ופורטוגזית של אמריקה).

== אטימולוגיה ==
המילה היא תרכובת של מילים מהשפות האיבריות עבור "מים" ( בקסטיליה; בקטלאנית; בפורטוגזית; בגליצית) ו"בוער" או "לוהט" ( בקסטיליה; בקטלאנית; בפורטוגזית ובגליצית). המקבילה באנגלית היא "firewater" או "מי אש" בעברית.<ref></ref>

== הגדרה ==
אגוארדינטים הם משקאות אלכוהוליים חזקים, המתקבלים על ידי תסיסה ובהמשך זיקוק של תירוש מסוכר, ירקות או תערובות של השניים. זוהי הרמה הגנרית ביותר;

אגוארדינטים מבוססי פירות כוללים כאלה העשויים מתפוזים, ענבים, בננות או מדרוניו ("תפוח קנה"). אלה המבוססים על דגנים עשויים להיעשות על בסיס דוחן, שעורה או אורז, מסלק, או תפוחי אדמה.

== וריאציות אזוריות ==
חלק מהמשקאות בשם aguardiente או דומים הם ממקור שונה (פירת ענבים, קני סוכר); למשקאות אחרים מאותו מקור עשויים להיות שמות שונים (קליירין, ברנדי).

=== ברזיל ===
בקבוק קצ'אסה ברזילאי
בברזיל, משקה המכונה קשאסה או פינגה, נחשב לאגארדינטה, העשוי מקנה סוכר. לקשאסה, יש שני זנים: לא מיושן (לבן) ומיושן (זהב). הקשאסה הלבנה מבוקבקת בדרך כלל מיד לאחר הזיקוק ונוטה להיות זולה יותר. הוא משמש לעיתים קרובות להכנת קאיפירינה ומשקאות אחרים שבהם קשאסה היא מרכיב מהותי. קשאסה כהה, הנתפסת בדרך כלל כזן ה"פרימיום", מיושנת בחביות עץ. באופן מסורתי.

=== כף ורדה ===
גרוג, הידוע גם כגרוגו (שמקורו באנגלית grog), הוא משקה אלכוהולי מכף ורדה, אגוארדינטה העשוי מקנה סוכר. הייצור שלו הוא מלאכותי ביסודו.

=== צ'ילה ===
בצ'ילה, אגורדיינטה הוא משקה אלכוהולי של 45% ומעלה (משקאות עם מעל 55% אלכוהול אינם חוקיים שם). והוא נעשה על ידי זיקוק של שאריות הענבים, בעיקר הקליפות והעיסה () בתוספת הגבעולים () והזרעים, שנשארו מייצור יין לאחר כבישת הענבים.

הוא משמש להכנת מספר משקאות חריפים אחרים בטעמים, כמו המורטאדו, וליקר דה אורו.

=== קולומביה ===
aguardiente antioqueño קולומביאני
בקולומביה, אגורדיינטה הוא ליקר בטעם אניס המופק מקנה סוכר, פופולרי באזור האנדים. על ידי הוספת כמויות שונות של זרעי אניס מתקבלים טעמים שונים המובילים לשיווק נרחב ותחרות עזה בין המותגים. לאגורדיינטה יש 24%-29% אחוזי אלכוהול. הם נמכרים גם ליקרים אחרים בטעם אניס הדומים לאגורדיינטה, אך בעלי אחוז אלכוהול נמוך יותר.

בחוף הקריבי יש משקה דומה הנקרא "קוקוצ'ו".

=== קוסטה ריקה ===
בקוסטה ריקה יש לו 30% אלכוהול ובעל טעם נייטרלי.

==קישורים חיצוניים==

*[https://azores.co.il/aguardente/ אגוארדיינטה – כשאתם צמאים לקצת יותר]

== הערות שוליים ==

קטגוריה:מילים וביטויים בפורטוגזית
קטגוריה:מילים וביטויים בספרדית
קטגוריה:המטבח הצ'יליאני
קטגוריה:משקאות אניס
קטגוריה:משקאות מזוקקים
מתיו סטראזל

מתיו נלסון סטראזל (בצרפתית: Matthew Nelson Strazel; נולד ב-5 באוגוסט 2002) הוא כדורסלן צרפתי המשחק בעמדת הרכז במונקו מליגת העל הצרפתית והיורוליג.

== ראשית חייו וקריירת נוער ==
סטראזל נולד בבור-לה-רן, וב-21 בפברואר 2017 הצטרף למחלקת הנוער של אסוול ליון-וילרבאן. בעונת 2017/18 הוא חילק את זמנו בין קבוצת הנוער של המועדון לקבוצה שלו בליגה עד גיל 21. ב-2018/19 הוא הפך לשחקן קבוע של הקבוצה עד גיל 21 והעמיד ממוצעים של 14.5 נקודות, 4.7 אסיסטים ו-3.8 ריבאונדים למשחק. ב-6 במאי 2019 קלע סטראזל 44 נקודות במדי אסוול בהפסד 100–110 ל-JL בורק בחצי גמר אליפות צרפת עד גיל 18.

== קריירה מקצועית ==
ב-31 ביולי 2019, בגיל 16 בלבד, חתם סטראזל על החוזה המקצועי הראשון שלו בווילרבאן. הוא ערך את הופעת הבכורה שלו בבוגרים ב-6 באוקטובר, כששיחק חמש דקות בניצחון 85–76 על שולה באסקט. ב-29 באוקטובר ערך סטראזל את הופעת הבכורה שלו ביורוליג, כשקלע תשע נקודות עם שלוש שלשות ב-13 דקות בניצחון 66–63 על סאסקי בסקוניה. ב-10 במרץ 2020 הוא קלע שיא עונתי של 17 נקודות בניצחון 95–83 על מונקו.

ב-10 ביוני 2020 האריך סטראזל את חוזהו בקבוצה עד 2025, אך הוא עזב ב-21 ביוני 2022 וחתם לשלוש שנים במונקו.

== קריירה בין-לאומית ==
ב-2021 זכה סטראזל עם נבחרת צרפת במדליית כסף בגביע העולם בכדורסל עד גיל 19, והעמיד ממוצעים של 11.3 נקודות ו-6.7 אסיסטים למשחק. בשנה שלאחר מכן סיים עם הנבחרת במקום החמישי באליפות אירופה בכדורסל עד גיל 20 2022 וקלע בממוצע 14.8 נקודות למשחק.

== קישורים חיצוניים ==

*[https://www.fiba.basketball/en/player/278846/Matthew-Nelson-Strazel פרופיל], באתר פיב"א

== הערות שוליים ==

קטגוריה:כדורסלנים צרפתים
קטגוריה:כדורסלני אסוול ליון-וילרבאן
קטגוריה:כדורסלני מונקו
קטגוריה:צרפתים שנולדו ב-2002
קווין צ'ילטון

קווין צ'ילטון (באנגלית: Kevin P. Chilton; נולד ב-3 בנובמבר 1954, לוס אנג'לס) הוא טייס קרב ואסטרונאוט לשעבר בתוכנית מעבורות החלל של נאס"א. לאחר פרישה מנאס"א הוא המשיך בשרות בחיל האוויר של ארצות הברית, מונה למספר תפקידי פיקוד ופרש בדרגת גנרל.

==ביוגרפיה==
קווין צ'ילטון נולד בלוס אנג'לס. לאחר סיום לימודי בית ספר הוא למד באקדמיית חיל האוויר של ארצות הברית אותה סיים בשנת 1976 עם תואר ראשון בהנדסה. בשנת 1977 הוא קיבל תואר שני בהנדסת מכונות מאוניברסיטת קולומביה. לאחר סיום הלימודים אלן סיים קורס טיס והוצב בבסיס החיל כטייס "מקדונל דאגלס F-4 פנטום". בשנים 1978–1980 הוא שירת ביפן, קוריאה הדרומית ופיליפינים. בשנת 1981 הוא עבר ל-"מקדונל דאגלס F-15 איגל" ושירת בבסיס בארצות הברית. בשנת 1982 הוא סיים בהצטיינות בית ספר לקציני חיל האוויר. במהלך שירותו בחיל הוא פגש את קטי צ'ילטון והתחתן איתה.

==שירות בתחום החלל==
בשנת 1987 צ'ילטון נבחר ליחידת האסטרונאוטים של נאס"א. הוא היה חבר בצוות קרקע של מספר משימות. בשנת 1992 הוא השתתף במשימת STS-49 כטייס של מעבורת החלל אנדוור (דניאל ברנדנסטיין היה מפקד צוות). מטרת המשימה הייתה להחזיר לפעילות לוויין תקשורת אזרחי מדגם אינטלסט 6 (Intelsat VI), ששיגורו נכשל, ומאז הוא הקיף את כדור הארץ במסלול לא יציב. מטרה משנית הייתה לנסות שיטות להרכבת תחנת חלל, כהכנה לקראת בניית תחנת החלל הבינלאומית. בשנת 1994 הוא השתתף במשימת STS-59 כטייס של מעבורת החלל קולומביה (סידני גוטיירס היה מפקד צוות). המשימה הוקדשה לחקר כדור הארץ. בשנת 1996 הוא השתתף במשימת STS-76 הוא היה מפקד צוות מעבורת החלל אטלנטיס. STS-76 הייתה משימת המעבורת השלישית שעגנה בתחנת החלל מיר הרוסית, והיא נשאה עימה את האסטרונאוטית שאנון לוסיד לשהייה ממושכת בתחנה (בתחילה כחלק ממשלחת EO-21 ולאחר מכן כחלק ממשלחת EO-22) ובנוסף אספקה לביצוע מחקרים ותפקוד הצוות.

==לאחר פרישה מנאס"א==
לאחר פרישה מנאס"א בשנת 1998 צ'ילטון חזר לשירות פעיל בחיל האוויר. בשנת 2004 הוא מונה למפקד חיל האוויר השמיני של ארצות הברית. בשנת 2006 הוא קודם לדרגת גנרל ומונה למפקד פיקוד מבצעי החלל. בתפקיד זה הוא היה אחראי על כלל פעילות צבאית של ארצות הברית בחלל כולל טילים בליסטיים. בשנת 2007 הוא הועבר לפיקוד על הפיקוד האסטרטגי של ארצות הברית ושירת בתפקיד זה עד לשנת 2011.

צ'ילטון פרש בשנת 2011 משירות בחיל האוויר והשתלב בתעשייה הפרטית.

==קישורים חיצוניים==

* 
* [http://www.spacefacts.de/bios/astronauts/english/chilton_kevin.htm ביוגרפיה]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:גנרלים בחיל האוויר של ארצות הברית
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:אמריקאים מעוטרי אות לגיון ההצטיינות
קטגוריה:בוגרי אוניברסיטת קולומביה
קטגוריה:אמריקאים שנולדו ב-1954
יוזף קרמולין

יוזף קרמולין (בצ'כית: Josef Kramolín; 11 באפריל 1730 – 27 באפריל 1802) היה צייר וישועי צ'כי. הוא צייר בעיקר ציורי קיר בנושאים דתיים.<ref>Rendlová, Magda, Fresco painting of Joseph Kramolna in northern Bohemia (thesis), Masaryk University in Brno, Brno, 2006.</ref>

== ביוגרפיה ==
רישומי קהילת נימבורק מציגים תיעוד של הטבילה שלו ב-12 באפריל 1730. הוא הוטבל בשם יוזף קארל. הוריו התיישבו דרך קבע בנימבורק. אביו יוזף ג'ורג' קרמולין (1706 - 1733) ואימו ברברה, לבית ווייט (1701-1751). ליוזף היו שני אחים, ואצלב (1733–1799), שהיה גם צייר ואחותו ברברה, דורותי (1732 -?).

קרמולין הונחה על ידי הוריו לקריירה בשירה, ובשנת 1743 עבד זמן קצר במקהלה בקתדרלה בפראג. הוא גם גר במנזר בנדיקטיני בכנסייה. הוא חזר לזמן קצר לנימבורק, ואז נסע לקוטנה הורה, ללמוד בסמינר בכנסייה כדי להשלים את השכלתו. בקוטנה הורה הוא קיבל את יסודות אמנות הציור מהאמן ויט הרדליקה. בשנת 1751 נפטרה אמו והוא חזר לנימבורק והפך לצייר. מאוחר יותר עבר לפראג, שם הפך לחניך של פרנץ פאלקו, שעבד על ציורי הקיר בכנסיית סנט ניקולס הישועית בפראג. מהניסיון שצבר למד לערבב צבעים ושכלל את סגנון הציור שלו. בשלב זה, הוא קיבל את החוזה האישי הראשון שלו.

=== קריירה ===
בשנת 1757 נסע לווינה, שם למד באקדמיה הקיסרית והמלכותית של ציירים, פסלים ואדריכלות. באקדמיה של וינה הוא נשאר רק חודשים ספורים, ובאפריל של השנה שלאחר מכן התקבל כטירון במסדר הישועי בפראג. בארכיון ניתן למצוא תיעוד על שהותו במסלול המסדר - בשנת 1758 נרשם כטירון בברנו.

בין השנים 1760 - 1770 הוא היה רשום כאח בקולג' בסנט קלמנט בעיר העתיקה של פראג (קלמנטינום), בשנת 1771 שוב בסנט ניקולס, ובשנת 1772 בחומוטוב. בתקופה זו צייר בעיקר אדריכלות מזבח בכנסיות נזיריות.

הוא השתייך לדור של אמני הבארוק הצ'כיים המאוחרים. ניתן למצוא כמה מיצירותיו ששרדו במריאנסקה טיניצה ובכנסיית עליית מרים הבתולה.

לאחר ביטול המסדר הישועי הפך לאמן עצמאי.<ref>Preiss Paul illusive painting Baroque architecture in the Czech Republic and its stylistic origins (dissertation), Department of Art History at Charles University, Prague, 1949.</ref>

במהלך לימודיו הוא פגש את קתרין ווצ'רשיץ', איתה נסע לעיר הולדתה קרלובי וארי, והתחתן ב-2 במאי 1775. בקרלובי וארי הם קנו בית. בשנת 1802 הפך לצייר שמועסק על ידי העיר.

הוא מת בקרלובי וארי מדלקת ריאות באפריל 1802.

== גלריה ==
<gallery mode="packed" heights="250">
File:Königgrätz-Jesuitenkirche4.jpg
File:Hejnice inter DSC00606.JPG
</gallery>

== קישורים חיצוניים ==

== הערות שוליים ==

קטגוריה:ציירים צ'כים
קטגוריה:ילידי 1730
קטגוריה:נפטרים ב-1802
הרמינה לאוקוטובה

הרמינה לאוקוטובה (בצ'כית: Hermína Laukotova; 24 בינואר 1853 – 17 בינואר 1931) הייתה ציירת, גרפיקאית ומורה לאמנות צ'כית.<ref>Prokop Toman: Nový slovník československých výtvarných umělců (A new dictionary of Czechoslovak visual artists), Ivo Železný, 2000</ref>

== ביוגרפיה ==
אביה היה רופא השיניים והמנתח, יוזף לקוטה. אמה, אנטוניה, הייתה בתו של יוסף רידל - המייסד של מפעל זכוכית מפורסם.<ref>Prague Census 1830-1910 (1920), Laukota, Joseph *1809 and family (father of Hermíny Laukotové)</ref> היא הפגינה כישרון אמנותי כשהייתה עדיין צעירה למדי. משפחתה הייתה עשירה מספיק כדי לספק לה השכלה רחבה ואפשרות לנסיעות באירופה. את שיעורי האמנות הפרטיים הראשונים שלה קיבלה בסטודיו של קארל יאורק. מאוחר יותר, היא למדה שיעורים, מג'ני שרמאולובה (1828-1909).<ref>Informační systém abART:Schermaulová Jenny</ref> לימודיה האחרונים בפראג היו אצל צייר הדיוקנאות יאן אדולף ברנדייס.

ב-1882 היא נסעה לפריז, שם השלימה את הכשרתה בטכניקות גרפיות. שנתיים לאחר מכן, היא עברה לאנטוורפן, שם עבדה עם צ'ארלס ורלט. בפריז ציירה בעיקר סצנות ימיות.

מ-1885 עד 1887 היא התגוררה במינכן, שם למדה שיעורים נוספים באקדמיה לציור של הנשים אצל לודוויג פון הרטריך, ואחר כך שיעורים פרטיים יותר אצל דוריס ראב, שלימדה אותה תחריט; נושא שהיא המשיכה הלאה עם ויליאם אונגר בווינה.

ב-1887 היא חזרה לפראג, שם פתחה בית ספר לאמנות לנשים. אף שבית הספר לימד מגוון מקצועות, כולל ציור דיוקן ופרחים, הוא נודע בעיקר בזכות הקורסים שלו ברישום דמויות, שהשתמשו בדוגמנים ודוגמניות עירומים. קורסים כאלה נסגרו לנשים בבתי הספר הגדולים לאמנות. היא הפעילה את בית הספר עד 1909, אז נאלצה לפרוש מסיבות בריאותיות, והעבירה את ניהולו לאוגוסט ברימזה, עם צוות שכלל את האדריכל, אדולף פוהר והציירת, לילי גודלובה-ברנדהוברובה, אשר הייתה תלמידה שם.<ref>Advertisement in the daily Bohemia, 25.12.1909, pg.12</ref>

היא הציגה לעיתים קרובות את ציוריה בתערוכות בחסות החברה לקידום האמנויות, תחת השם "Jan Textor". לאחר 1904 הייתה חברה באיגוד האמניות הגרמניות בבוהמיה, ואיגוד האמנים האוסטריים היפים, איתם הציגה את עבודותיה.

== גלריה ==
<gallery mode="packed" heights="200">
File:Hermina Laukotová Mädchen zwischen Schwertlilien.jpg|נערה עם אירוסים
File:Laukotova-Painter.jpg|מותו של צייר
File:Hermina Laukotova - Dešťová přeháňka (1899).jpg|יום גשום
File:Hermina Laukotova - Zátiší s kyticí.jpg|טבע דומם עם פרחים
</gallery>

== קישורים חיצוניים ==

== הערות שוליים ==

קטגוריה:ציירות צ'כיות
קטגוריה:ילידות 1853
קטגוריה:נפטרות ב-1931
נחושתית מגוונת

נחושתית מגוונת או נחושתית יהודית (שם מדעי: Protaetia judith) היא מין של חרק הנמנה בסדרת החיפושיות ושייך למשפחת הזבליתיים. הנחושתית המגוונת מצויה בישראל ותצפיות שלה מתועדות בעיקר בצפון ארץ ישראל, במישור החוף הצפוני והגליל המערבי.

הנחושתית המגוונת מופיעה במספר צבעים בהם כחול, סגול, טורקיז, אדמדם ואף ירוק. כאשר היא במופע ירוק, ניתן להתבלבל בינה לבין נחושתית הקוצים הנפוצה יותר.

הנחושתית המגוונת פעילה בעיקר בקיץ, בחודשים יוני-אוגוסט ונמשכת לפרחים ופירות שונים בניהם ענבים וליצ'י, ובשל כך נחשבת למזיק לחקלאות. מחזור חייהם בעלי גלגול מלא.

רוב הזמן כנפי התעופה מקופלות תחת כנפי החפייה המספקות להן הגנה. בזמן התעופה עצמה רק כנפי התעופה פרושות וכנפי החפייה מונחות על הגב. מפרץ שולי כנפי החפייה המאפשר החזקת כנפי התעופה פרושות, אף על פי שכנפי החפייה סגורות. כנפי החפייה נפתחות בעיקר בזמני ההמראה והנחיתה, כאשר הנחושתית פורשת את כנפיה או מקפלת אותן.

<gallery widths=200 heights=200>
File:Protaetia-judith 01.jpg|מופע כחול
File:Protaetia-judith 02.jpg
File:Protaetia-judith 05.jpg|מופע ירוק
</gallery>

== קישורים חיצוניים ==

* [https://israel-nature-site.com/?page_id=179 נחושתניות], באתר הטבע של עוז ריטנר
* [https://www.facebook.com/193919532596/photos/נחושתנית-מגוונת-protaetia-judith-reiche1871מין-בעל-מופעי-צבע-שונים-פעיל-בעיקר-בח/10155182389087597/ נחושתית מגוונת], בדף הפייסבוק של אתר הטבע הישראלי, כולל תמונות איכותיות
* ב-GBIF: [https://www.gbif.org/occurrence/4009674634 תצפית 1] (מופע כחול), [https://www.gbif.org/occurrence/4009916654 תצפית 2] (מופע ירוק)

== הערות שוליים ==

קטגוריה:זבליתיים
קטגוריה:ארץ ישראל: חיפושיות
אנשי הפלדה

אנשי הפלדה הוא מארש (שיר לכת) אשר מנוגן על ידי תזמורת צה"ל בקביעות בטקסים ובמצעדים המתקיימים במסגרת הצבאית והלאומית. ובכלל זה בטקס הדלקת המשואות בליל יום העצמאות בהר הרצל.

==על היצירה==
בשנת 1948 לפני שהוקמה התזמורת, החליט משה אור-אפשטיין, אחד ממייסדיה ולימים ממפקדיה, להלחין את המארש. המנגינה יצאה לאור בשם אנשי הפלדה, באלבום "תזמורת צה"ל-מנגינות לכת" בהוצאת הד ארצי ורשות השידור, בשנת 1975 בעיבודו של מנצח התזמורת יצחק גרציאני.

==ראו גם==
* תזמורת צה"ל
* מארש

==הערות שוליים==

קטגוריה:מארש
קטגוריה:תזמורת צה"ל
Fire (שיר של BTS)

Fire (בקוריאנית: 불타오르네) הוא סינגל של להקת הבנים הדרום-קוריאנית BTS. הגרסה הקוריאנית של הסינגל פורסמה ב-2 במאי 2016 כסינגל המוביל לאלבום האוסף הראשון של הלהקה, The Most Beautiful Moment in Life: Young Forever, על ידי ביג היט מיוזיק. הגרסה היפנית פורסמה ב-7 בספטמבר 2016 באלבום האולפן Youth, על ידי יוניברסל מיוזיק יפן ודאף ג'אם. גרסה זו גם נכללה בפסקול של הסרט האמריקאי .<ref></ref>

== כתיבה והפקה ==
"Fire" הוא שיר מסוגת הטראפ EDM,<ref></ref> והוא עוסק בהעלאת הציפיות החברתיות באש.<ref name=":0"></ref> הוא נכתב על ידי המוזיקאי הדרום-קוריאני פידוג והופק על ידו, יחד עם באנג סי-היוק וחברי BTS שוגה ו-RM.

== וידאו קליפ ==
הווידאו קליפ של השיר נפתח במראה של חברי הלהקה משוחחים במגרש כשברקע נשמע אחד השירים הקודמים של הלהקה, "Dope". במגרש מופיע אדם לבוש בברדס. שוגה ניגש אל האיש ומושיט לו יד; כאשר הם לוחצים ידיים, הזר מתחיל לעלות באש. בהמשך הקליפ מוצגים חברי הלהקה כשהם רוקדים על במה ובמגרש שבו חפצים בוערים. בנוסף לקליפ הרשמי פורסם ב-9 במאי 2016 קליפ כוריאוגרפיה, הכולל ריקוד בלבד.<ref></ref>

בינואר 2017 צבר הקליפ הרשמי 100 מיליון צפיות ביוטיוב, והפך לקליפ השני של הלהקה שעשה זאת.<ref></ref> הוא היה קליפ הקיי-פופ הנצפה ביותר בארצות הברית במאי 2016.<ref></ref> בינואר 2019 צבר הקליפ 500 מיליון צפיות.<ref></ref>

== ביקורת ==
הסינגל דורג במקום ה-37 ברשימת "50 השירים הטובים ביותר של BTS" של מגזין "בילבורד", שם תואר השיר כ"אנרגטי ותזזיתי".<ref name=":0" /> בביקורת באתר Soompi נכתב שהשיר אופטימי וקליט, ושהכוריאוגרפיה שלו אנרגטית.<ref></ref> באתר "פיוז" נכתב שבשיר זה סיפקו חברי הלהקה, ובייחוד הראפר ג'יי-הופ, "כמה מקטעי הראפ המרשימים ביותר שלהם עד כה".<ref></ref>

== פרסים ומועמדויות ==
{| class="wikitable sortable"
!שנה
!ארגון
!פרס
!תוצאה
|-
!2016
|
|הריקוד הטוב ביותר - בנים|הריקוד הגברי הטוב ביותר
|
|-
!2017
|פרסי המוזיקה של Soompi
|הכוריאוגרפיה הטובה ביותר
|
|}

== מיקומי שיא ==

==קישורים חיצוניים==

==הערות שוליים==

קטגוריה:שירי 2016
קטגוריה:שירי BTS
קטגוריה:שירים ביפנית
קטגוריה:שירים בקוריאנית
קטגוריה:שירים שנכתבו על ידי באנג סי-היוק
קטגוריה:שירים שנכתבו על ידי פידוג
קטגוריה:שירים שנכתבו על ידי שוגה
קטגוריה:שירים שנכתבו על ידי RM
אוגוסט ברימזה

אוגוסט ברימזה (בגרמנית: August Brömse; 2 בספטמבר 1873 – 7 בנובמבר 1925) היה תחריטאי וצייר גרמני בוהמי.

== ביוגרפיה ==
הוא היה בנו של קרל יוהאן ברימזה, צייר דקורטיבי מרוסטוק. לאחר שלמד בבית המלאכה של אביו קיבל שיעורים בבית ספר פרטי בברלין, אצל אדולף שלאביץ. משנת 1892 היה באקדמיה לאמנויות, שם למד אצל ולדר פרידריך, כריסטיאן לודוויג בוקלמן וצייר החיות, פאול מאיירהיים. הוא גם לקח קורסים באנטומיה אצל רודולף וירכו. השכלתו האמנותית הושלמה בשיעורים פרטיים בתחריט בהוראת החרט היהודי לואיס ג'קובי.

לאחר מכן חזר הביתה ועבד כאמן עצמאי. שם, ב-1902–1903, יצר את מחזור התחריט הגדול הראשון שלו, "המוות והעלמה", בארבעה עשר גיליונות. הוא זכה במדליית זהב בשנת 1906, בתערוכה בפריז. התחריטים נרכשו בסופו של דבר על ידי מוזיאון בברלין.

מעודד מהצלחתו בפריז, עבר לפראג, שם התחיל שוב כאמן עצמאי. בשנים 1906 עד 1908 הוא עבד על מחזור נוסף, בן עשרה גיליונות, שנקרא "כל הקיום הוא צער גדול". ב-1907 החל לעבוד עם תחריטים צבעוניים ובשנותיו האחרונות הוא יצר ציורים בצבע שעשה בעצמו.

הוא התחתן בשנת 1910, לאלס שונמן ונולד להם בן אחד. באותה שנה מונה לחבר מן המניין ב"חברה לקידום המדע והאמנות" ומונה לפרופסור באקדמיה לאמנויות יפות. תלמידו הידוע ביותר שם היה מיקולש גלנדה. הוא גם היה חבר ב"איגוד האמנים הגרמנים בבוהמיה".

לאחר הקמת צ'כוסלובקיה, ב-1920, הוא הפך ליו"ר הכבוד של אגודת ציירים צעירים, הידועה בכינויה "הצליינים", שרבים מחבריה היו תלמידיו לשעבר.

הוא נפטר משחפת ב-1925.

== גלריה ==
<gallery mode="packed" heights="200">
 File:August Brömse - Kristus s trnovou korunou.jpg|ישו
File:August Brömse - Prometheus, 1910.jpg|פרומתאוס
File:August Brömse - Vdova (1910).jpg|האלמנה
</gallery>

== קישורים חיצוניים ==

קטגוריה:ציירים גרמנים
קטגוריה:ציירים צ'כים
קטגוריה:ילידי 1873
קטגוריה:נפטרים ב-1925
פיצ'יפוי

האמנית שרלוט סלומון מציירת בגינתה בערך ב-1939]]
פיצ'יפוי (ביידיש: פיטשי פוי, בצרפתית: Pitchi poï) הוא מקום דמיוני אליו האמינו יהודים עקורים בצרפת שיגורשו אליו, בזמן שהיו כלואים במחנה הריכוז דראנסי בהמתנה להובלה למחנה ההשמדה אושוויץ. הביטוי 'פיטשי פוי' ביידיש משמעו 'חור אבוד', והשתמשו בו על מנת לתאר מקום נידח ללא חשיבות.

המדיניות הנאצית הייתה להשאיר אסירים יהודים במצב של בורות לגבי היעד הסופי שלהם, אז פיצ'יפוי הומצאה כדי למלא את הוואקום הזה בידע שלהם. רוב האסירים נרצחו בהגיעם למחנות המוות שאורגנו על ידי הגרמנים.

במחנה הריכוז דרנסי, ברחבה קהל יהודים, ובשער מימין שומר הז'נדרמריה הצרפתי (כח משטרה צבאי).]]
בביוגרפיה של האמנית שרלוט סלומון, שהועברה ממחנה הריכוז דרנסי לאושוויץ בספטמבר 1943 ונספתה בשואה, מצטטת מרי פלסטינר (Mary Felstiner) מעדויות של ניצולי שואה את הנקודות הבאות: עבור חלקם, פיצ'יפוי היה שם ללא משמעות של גטו פולני, זהו שם ביידיש שבו השתמשו יהודי פולין; עבור חלקם, המילה "הדהדה כקללה נצחית"; עבור אחרים, "פיצ'יפוי הייתה מקום של עבודת כפייה".<ref>Felstiner, 1994, To Paint Her Life, pp. 197–199.</ref>

== הערות שוליים ==

קטגוריה:שואת יהודי צרפת
קטגוריה:צרפת של וישי
גבול ארגנטינה–ברזיל

גבול ארגנטינה–ברזיל נמשך לאורך 1,224 קילומטרים<ref name=":Argentina–Brazil border 2016"></ref> החל ממפגש הנהרות פרנה ואיגואסו ועד למשולש הגבולות בין ארגנטינה–ברזיל–אורוגוואי, על נהר אורוגוואי.

== גאוגרפיה ==
מתוך אורכו הגדול, רק כ־25 קילומטרים מהגבול הם יבשתיים. בקטע הצפוני של הגבול, על נהר האיגואסו, נמצאים מפלי איגואסו.

בארגנטינה, הפרובינציות שלהן גבול משותף עם ברזיל הן: מיסיונס וקוריינטס.

בברזיל, המדינות שלהם גבול משותף עם ארגנטינה הן: פרנה, סנטה קטרינה וריו גראנדה דו סול.

== היסטוריה ==
קו הגבול הראשוני נקבע בשנת 1822, ובשנת 1898, עקב אמנה שהוצעה על ידי נשיא ארצות הברית גרובר קליבלנד, נקבע התוואי המדויק.

בשנת 1970 הוצבו על קו הגבול 310 סמני גבול.

== ערים חשובות לאורך הגבול ==
=== ברזיל ===
* פוז דו איגואסו

=== ארגנטינה ===
* פוארטו איגואסו

== הערות שוליים ==

קטגוריה:ארגנטינה: גאוגרפיה
קטגוריה:ברזיל: גאוגרפיה
קטגוריה:גבול ארגנטינה–ברזיל
קטגוריה:גבולות
טכניקת החדירה הישרה

איור המתאר את טכניקת החדירה הישרה
טכניקת החדירה הישרה (תרגום חופשי של הביטוי הנפוץ באנגלית: Coital alignment technique, ובראשי התיבות: CAT; ידוע גם בתור grinding the corn ובעברית: טחינת התירס) היא תנוחה מינית המשמשת בעיקר כגרסה לתנוחה המסיונרית ונועדה למקסם את גירוי הדגדגן במהלך קיום יחסי מין.
טכניקת החדירה הישרה משמשת כגרסה לתנוחה המסיונרית הקלאסית

== התנוחה ==
במהלך ביצוע התנוחה המסיונרית בטכניקת החדירה הישרה, האישה שוכבת כשפניה כלפי מעלה, הגבר רוכן עליה, ומחדיר רק את קצה איבר מינו אל נרתיק האישה, בעוד בסיס הפין מתחכך בדגדגן. בניגוד לתנוחה המסיונרית הקלאסית, הגבר מחכך את איבר מינו בצורה אנכית על הדגדגן.

== במחקר ==
התנוחה הוגדרה לראשונה בסוף שנות ה-80 של המאה ה-20, במאמר מדעי שנכתב בידי הפסיכותרפיסט אדוארד אייכל (Edward Eichel), ופורסם על ידי Eichelי, De Simone Eichel, ו-Kule, בכתב העת המדעי הבריטי Journal of Sex & Marital Therapy משנת 1988. אייכל טען כי נמצא התנוחה ממקסמת את גירוי הדגדגן בעת קיום יחסי המין<ref></ref><ref></ref>, ומאז מאמרו פורסמו בכתב העת עוד מספר מאמרים בנושא<ref></ref>.

דו"ח משנת 1992, של הסקסולוגית האמריקאית יהודית, הלן זינגר קפלן וצוותה, מציין כי הם ניסו לשחזר את טענותיו של אדוארד וו, אך ללא הצלחה. עם זאת, בדו"ח מתוארת הסתייגות מסוימת מן הממצאים, צוין כי אפשרי שהתנוחה אפקטיבית במצבים מסוימים, והובעה קריאה לחוקרים אחרים לבדקור את הנושא בצורה קפדנית יותר<ref></ref>.

בשנת 2005, בתגובה שפרסם אייכל ב-The BMJ , בהתייחסות למאמר הקודם של BMJ, שעסק בחוסר עוררות מינית בקרב נשים, כתב אייכל כי "מודל CAT מספק מטריצה בסיסית לניתוח של בעיות מין קלאסיות"<ref></ref>.

== ראו גם ==
* דוגי סטייל
* 69 (תנוחה)
* סקס בעמידה
* תנוחת כפיות

== קישורים חיצוניים ==
* 
== הערות שוליים ==

קטגוריה:תנוחות מין
לואיס ג'קובי

לואיס ג'קובי (בגרמנית: Louis Jacoby; 7 ביוני 1828 – 11 בנובמבר 1918<ref>"Louis Jacoby". Artnet. Retrieved 2009-01-12.</ref>) היה חרט יהודי גרמני.<ref>Hirsch, Emil G.; Deutsch, Gotthard; Wolf, Albert (1906). "Engraving and Engravers". Jewish Encyclopedia.</ref> יליד האוולברג, ברנדנבורג, גרמניה. הוא היה תלמידו של החרט מנדל מברלין שבה התיישב.

== ביוגרפיה ==
את שנת 1855 בילה בפריז; 1856 בספרד; ובשנים 63–1860 שהה באיטליה בעיקר ברומא.

ב-1863 מונה לפרופסור לתחריט באקדמיה של וינה, וב-1882 נקרא לברלין כיועץ לאמנות למשרד הקיסרי ויועץ לפרסומים האמנותיים של מוזיאוני ברלין, והיה אחראי על עבודת הגלריה.<ref>Wilhelm von Bode: Mein Leben. Band 2, Berlin 1930, S. 18–20</ref>

התחריט הראשון של ג'קובי, "ג'ון הקדוש" של אלסנדרו טיארני, הופיע בשנת 1850. תחריטיו החשובים ביותר הם: "האלגוריה ההיסטורית" "ליידי מקבת" על פי ויליאם קולבאך<ref></ref> ו-"קרב ההונים" על פי רפאל,<ref>"British Museum - print". British Museum. </ref> שהוא יצר עותק ממנו במהלך שהותו ברומא.

ב-1863 הוא הפך לפרופסור לאמנות תחריט באקדמיה לאמנויות יפות בווינה. הוא צייר את המסכים של בית האופרה החדש בווינה.

בשנת 1871 קיבל את מסדר כתר הברזל מדרגה 3 ובשנת 1872 הפך לחבר כבוד של האקדמיה לאמנויות יפות במינכן.

התחריטים של ג'קובי כוללים: דיוקנאות הזוג הקיסרי האוסטרי וכן קרל פרייהר פון רוקיטנסקי, פיטר ריטר פון קורנליוס, ארנסט קארל גוהל, תיאודור מומזן, וילהלם הנזן, ולודוויג יורק פון ורטנבורג ואחרים.

ג'קובי קבור בבית העלמין היהודי בהאוולברג.

בנו מיינהרד ג'קובי (1873–1957) היה צייר, פסל, מדליסט, גרפיקאי ואומן בברלין ובמולן. הוא היגר לברזיל בלחץ הנאצים.<ref>Jacoby, Meinhard. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 18: Hubatsch–Ingouf. E. A. Seemann, Leipzig 1925, S. 260–261.</ref>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:ציירים יהודים
קטגוריה:גרמנים שנולדו ב-1828
קטגוריה:גרמנים שנפטרו ב-1918